Poesias da Tresa Rüthers-Seeli

(rcb)

"Tras melli veiders", uschia sa numna l'emprima rimnada da poesias publitgada da la dunna sursilvana Tresa Rüthers-Seeli. Ella ha 57 onns, è creschida si a Falera ed abitescha oz cun sia famiglia a Bottighofen/TG. Sia patria ha ella bandunà avant 35 onns, ma l'encreschadetgna è restada e sa mussa betg il davos en sia lirica scritta en linguatg rumantsch. Il cudeschet cuntegna var trais tozzels poesias da duas decadas. L'emprima decada è plitost da tempra tradiziunala, en rima, en ritmus e simbols. Cun ils onns ha la poeta chatta in'atgna moda d'expressiun. Sias poesias èn reflectantas, èn oraziuns e discurs d'ina persuna solitaria cun sa sezza. Abandun, tema da l'existenza, mancanza d'amur e tema da la mort domineschan. 
Il cudeschet po vegnir retratg tar la Lia rumantscha, Via da la Plessur 47, 7000 Cuira per fr. 12.–.